Diari Oficial de la Generalitat Valenciana


Sumari del DOGV 6763, del 27-04-2012 (2012/3934)

RESOLUCIÓ de 19 d'abril de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni entre la Generalitat i l'Ajuntament de Meliana per a la nova autorització del Conservatori Professional de Música de Meliana per trasllat de les seues instal∙lacions.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6763

Data del DOGV
:   27-04-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3934


Data del document
:   19-04-2012

Organisme emissor
:   Conselleria de Presidència

Tipus de document
:   Resolució

Descriptors 

:   * centre d'ensenyament

RESOLUCIÓ de 19 d'abril de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni entre la Generalitat i l'Ajuntament de Meliana per a la nova autorització del Conservatori Professional de Música de Meliana per trasllat de les seues instal∙lacions. [2012/3934]  
La Generalitat i l'Ajuntament de Meliana han subscrit, després de la tramitació prèvia reglamentària, el 14 de març de 2012, el conveni per a la nova autorització del Conservatori Professional de Música de Meliana per trasllat de les seues instal·lacions.  
En compliment del que establix la clàusula desena del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 242/2012, i que figura com a annex d'esta resolució.  
  
  
València, 19 d'abril de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Conveni entre la Generalitat (Conselleria d'Educació, Formació i Ocupació) i l'Ajuntament de Meliana per a la nova autorització del Conservatori Professional de Música de Meliana per trasllat de les seues instal·lacions  
  
València, 14 de març de 2012  
  
Reunits  
D'una part, Mª José Català Verdet, consellera d'Educació, Formació i Ocupació, en nom i representació de la Generalitat, en virtut de l'acord adoptat pel Consell el dia 5 de gener de 2012.  
D'una altra part, Blas Lorenzo Devis Roig, alcalde-president de l'Ajuntament de Meliana, facultat per a este acte per l'acord del Ple de l'Ajuntament d'1 de desembre de 2011.  
  
Manifesten  
1. L'Ajuntament de Meliana, titular del Conservatori Professional de Música d'esta localitat, amb domicili en el carrer escultor José María Rausell, 3, i número de codi 21869233, va acordar sol·licitar una nova autorització per trasllat d'instal·lacions del conservatori de la seua titularitat a Meliana, dins del marc educatiu vigent establit per la Llei Orgànica 2/2006, de 3 de maig, d'Educació (BOE núm. 106 de 04.05.2006).  
  
2. La disposició addicional segona, punt 2, de la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació, establix que la creació de centres docents públics els titulars de la qual siguen les corporacions locals es realitzarà per conveni entre l'Administració educativa competent i les corporacions.  
3. El Servici de Projectes i Construccions Educatives ha emés un informe favorable, de data 26 d'agost de 2010, a la proposta d'instal·lacions i ús educatiu, ja que s'ajusta al que disposa la normativa aplicable sobre els requisits mínims que han de complir els centres que impartisquen ensenyances artístiques.  
4. El 3 de setembre de 2010, la Direcció General d'Ordenació i Centres Docents va emetre un informe favorable a la proposta d'instal·lacions i ús educatiu dels espais reflectits en els plànols presentats per a la nova autorització sol·licitada pel conservatori mencionat.  
  
5. La Inspecció Educativa i la Unitat Tècnica de la Direcció Territorial d'Educació han emés informes favorables en el seu respectiu àmbit competencial.  
6. Les peticions s'ajusten al que s'indica en el Reial Decret 389/1992, de 15 d'abril (BOE núm. 102, de 28.04.1992), pel qual s'establixen els requisits mínims dels centres que impartixen ensenyances artístiques d'aplicació segons la disposició transitòria tercera 3 del Reial Decret 303/2010, de 15 de març (BOE núm. 86, de 9 d'abril de 2010), així com al Decret 159/2007, de 21 de setembre (DOCV núm. 5606, de 25.09.2007), pel qual s'establix el currículum de les ensenyances elementals de música i es regula l'accés a estes ensenyances pel que fa als objectius, continguts i sistema d'avaluació corresponents als estudis de grau elemental sol·licitats, i al Decret 158/2007, de 21 de setembre (DOCV núm. 5606, de 25.09.2007), pel qual s'establix el currículum de les ensenyances professional de música i es regula l'accés a estes ensenyances pel que fa als objectius, continguts i sistema d'avaluació corresponents als estudis de grau professional sol·licitats.  
  
Per això, en virtut de les competències que atorguen el Reial Decret 2093/1983, de 28 de juliol (BOE núm. 187, de 06.08.1983), sobre traspàs de funcions i servicis de l'Administració de l'Estat a la Comunitat Valenciana en matèria d'educació; el Decret 20/1993, de 8 de febrer, pel qual es regula el Registre de Convenis i s'establix el règim juridicopressupostari dels convenis que subscriga la Generalitat (DOGV núm. 1968, de 19.02.1993), i la Llei 7/1985, de 2 d'abril (BOE núm. 80, de 03.04.1985), Reguladora de les Bases de Règim Local, la Conselleria d'Educació, Formació i Ocupació i l'Ajuntament de Meliana acorden subscriure el present conveni atenent les següents  
  
  
Clàusules  
  
Primera  
L'objecte del present conveni és la nova autorització del Conservatori Professional de Música de Meliana, de titularitat íntegrament municipal, per trasllat de les seues instal·lacions, de conformitat amb la disposició addicional segona, punt 2, de la Llei Orgànica 8/1985, de 3 de juliol, Reguladora del Dret a l'Educació (LODE) (BOE núm. 159, de 04.07.1985), amb les característiques, les ensenyances i la configuració que s'indiquen:  
Denominació genèrica: Conservatori Professional de Música.  
Denominació específica: Municipal.  
Domicili: c/ Escultor José María Rausell, 3.  
Nou domicili: c/ Manyans, 1.  
Localitat: Meliana.  
Província: València.  
Codi: 54559722.  
Titular: Ajuntament de Meliana.  
Ensenyances i places escolars. El Conservatori Professional de Música de Meliana, de titularitat municipal, impartirà, amb reconeixement oficial i plenes facultats acadèmiques, les ensenyances previstes en la LOE, corresponents a les especialitats de grau elemental següents: piano, violí, viola, violoncel, guitarra, instruments de plectre, flauta travessera, oboé, clarinet, saxòfon, trompa, trompeta, trombó, tuba, percussió, fagot i contrabaix; així com les especialitats de grau professional següents: piano, violí, viola, guitarra, flauta travessera, clarinet, saxòfon, trompa, trompeta, trombó, tuba, violoncel, contrabaix, percussió, oboé, fagot, instruments de plectre i cant, i amb una capacitat de 270 places escolars.  
  
Segona  
A efectes administratius, i exclusivament en relació amb les ensenyances de grau professional, el Conservatori Professional de Música de Meliana, de titularitat municipal, queda adscrit al Conservatori Professional de Música núm. 2 de València (número de codi 10664462).  
  
Tercera  
Corresponen al titular del Conservatori Professional de Música de Meliana, de titularitat municipal, la dotació pressupostària necessària per als gastos derivats del personal docent i no docent, així com el funcionament d'este centre, independentment de la possibilitat de concórrer a totes les convocatòries públiques que realitze la Conselleria d'Educació, Formació i Ocupació per a la concessió de subvencions als centres públics d'ensenyança de música.  
  
Quarta  
El Conservatori Professional de Música de Meliana, de titularitat municipal, se sotmetrà a l'autoritat de la Conselleria d'Educació, Formació i Ocupació i de la Inspecció Educativa d'acord amb el títol VII de la LOE i en aquells supòsits previstos en el Decret 180/1992, de 10 de novembre (DOGV núm. 1913, de 27.11.1992), pel qual es regulen l'organització i les funcions de la Inspecció Educativa i s'establix el sistema d'accés i permanència en l'exercici.  
  
Quinta  
El titular del conservatori es compromet a:  
a) Complir el que establix sobre òrgans de govern dels centres públics el capítol III del títol V de la LOE.  
b) Complir els requisits establits en el Reial Decret 389/1992.  
  
c) Que els plans d'estudis, els programes, la dedicació horària, els nivells i el sistema d'avaluació a desplegar seran els establits en la legislació vigent: el Decret 159/2007, de 21 de setembre (DOCV núm. 5606, de 25.09.2007), pel qual s'establix el currículum de les ensenyances elementals de música; el Decret 158/2007, de 21 de setembre (DOCV núm. 5606, de 25.09.2007), pel qual s'establix el currículum de les ensenyances professionals de música; el Decret 2618/1966, de 10 de setembre (BOE núm. 254, de 24.10.1966), sobre reglamentació general dels conservatoris de música, i el Decret 151/1993.  
d) Seguir les directrius acadèmiques de l'Administració educativa per als centres dependents de la Conselleria d'Educació, Formació i Ocupació, així com presentar, cada curs acadèmic, una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació, Formació i Ocupació les modificacions d'horari i els canvis de professorat que puguen produir-se, adjuntant els documents que justifiquen el compliment de la titulació exigida del nou professorat.  
e) La custòdia d'actes, d'expedients d'alumnes, de registres de correspondència oficial i de tots els documents de caràcter administratiu que es generen en virtut de les facultats que se li conferixen.  
  
Sexta  
El present conveni produïx efectes el mateix dia de la firma; no obstant això, l'autorització d'obertura i funcionament del centre produirà efectes des de l'inici del curs acadèmic 2010/2011.  
  
Sèptima  
Les modificacions en les ensenyances, les instal·lacions i la resta de requisits mínims, excepte les que suposen una nova autorització d'acord amb el que preveu l'article 10.2 del Reial Decret 321/1994, de 25 de febrer, seran notificades a l'Administració educativa, la qual instruirà l'expedient corresponent, que es tramitarà, a falta de normativa específica per als centres docents públics, conforme al procediment regulat en el capítol III del mencionat Reial Decret 321/1994, de 25 de febrer. La seua aprovació finalitzarà per resolució de la consellera d'Educació, Formació i Ocupació.  
En els supòsits indicats en l'article 10.2 abans esmentat, s'instruirà un expedient que donarà lloc a una nova autorització, per a la qual cosa les parts hauran de subscriure el conveni oportú.  
  
Octava  
El present conveni tindrà una duració indefinida; no obstant això, podrà extingir-se per qualsevol de les causes següents:  
a. Per mutu acord de les parts.  
b. Per incompliment de les obligacions assumides per l'Ajuntament.  
c. Per denúncia d'una de les parts, amb un avís previ, com a mínim, sis mesos abans de l'inici del curs acadèmic en què s'haja d'extingir.  
  
d. Per canvi de titularitat del centre o cessament de les activitats.  
Esta extinció tindrà efectes a partir del final del curs en què es produïsca la causa.  
En els supòsits previstos en els punts b i d, l'extinció requerirà la comunicació prèvia de la Conselleria al titular del conservatori.  
  
Novena  
L'aplicació i execució d'este conveni, incloent-hi a este efecte tots els actes jurídics que puguen dictar-se en el desplegament o l'execució de conveni, no podran tindre cap incidència en la dotació de tots i cada un dels capítols de gasto assignats a l'esmentada conselleria, i en tot cas haurà de ser ateses amb els mitjans personals i materials de la conselleria competent per raó de la matèria.  
Deu  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat, i serà publicat en el Diari Oficial de la Comunitat Valenciana.  
  
Com a prova de conformitat i perquè quede constància, les dos parts firmen el present conveni en el lloc i la data consignats anteriorment.  
  
  
La consellera d'Educació, Formació i Ocupació: Mª José Català Verdet.  
L'alcalde-president de l'Ajuntament de Meliana: Blas Lorenzo Devis Roig.